**SNM-SML-ZNH-2022/92**

**Výzva na predloženie ponuky**

**Neverejný prieskum trhu**

Zákazka s predpokladanou hodnotou nižšou ako finančné hodnoty pre podlimitné zákazky, zabezpečovaná postupom podľa § 117 zákona č. 343/2015 Z. z. o verejnom obstarávaní v platnom znení

* + - 1. **Identifikácia verejného obstarávateľa:**

Názov: **Slovenské národné múzeum**

Adresa: Vajanského 2, 810 06 Bratislava

IČO : 00 164 721

IČ DPH: SK2020603068

**Organizačný útvar:**

Názov: SNM - Spišské múzeum v Levoči,

Adresa: Námestie Majstra Pavla č. 40, 054 01 Levoča

**Kontaktná osoba:**

Bc. Iveta Tomaščáková, odd. IČ a PČ

Kontakt : 053/2456102, 0918 881 467

E-mail : iveta.tomascakova@snm.sk

**Procesný garant verejného obstarávania:**

 PhDr. Mária Kuklicová, MBA

Mobil: +421 905 872 229

e-mail: maria.kuklicova@snm.sk

**Zatriedenie obstarávacieho subjektu podľa zákona:**

§ 7 ods. 1 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZoVO“).

* + - 1. **Názov (predmet) zákazky: „Dokončenie strechy kaplnky v objekte SO.02 – západné paláce s kaplnkou NKP Spišský hrad“**
			2. **Predpokladaná hodnota zákazky: 27 255,41 € bez DPH**
			3. **Miesto dodania stavebných práca:** NKP Spišský hrad, katastrálne územie Žehra - objekt: SO.02 západné paláce s kaplnkou
			4. **Spoločný slovník obstarávania (CPV):**

45262500-6 Murovanie a murárske práce

45262510-9 Kamenárske práce

45261300-7 Klampiarske práce a montáž odkvapových žľabov

45261310-0 Lemovanie plechom

* + - 1. **Stručný opis zákazky:**

Predmetom zákazky je dokončenie strechy kaplnky v objekte SO.02 – západné paláce s kaplnkou NKP Spišský hrad, a to: nadmurovka vencov strechy kaplnky kamenným riadkovým pieskovcovým/travertínovým murivom, izolácia proti vode a vlhkosti, demontáž provizórneho odvedenia dažďovej vody zo strechy kaplnky, dodanie prvkov z antikorovej ocele na kotvenie hydroizolácie, vpusť plochej strechy kaplnky atypickým antikorovými klampiarskymi konštrukciami (vyberacie sito v mieste zvodu, žľabový kotlík kónický, zvody kruhové z titánzinkového plechu, poistný prepad, perforovaná šachta s hornou mriežkou, atypický antikorový chrlič) v zmysle projektovej dokumentácie, ktorá tvorí Prílohu č. 4. a v rozsahu podľa oceneného výkazu výmer, ktorý tvorí Prílohu č. 5.

* + - 1. **Možnosť predloženia variantných riešení:** neumožňuje sa

* + - 1. **Lehota uskutočnenia stavebných prác**: 31.12.2022
			2. **Financovanie predmetu zákazky:** štátny rozpočet
			3. **Podmienky účasti:**

Verejný obstarávateľ požaduje, aby uchádzači splnili podmienky účasti týkajúcej sa osobného postavenia podľa § 32 ods. 1 písm. e) a f) zákona o verejnom obstarávaní (uchádzač **nemusí** predkladať v ponuke doklad o oprávnení dodávať tovar, poskytovať služby alebo uskutočňovať stavebné práce, ktoré zodpovedajú predmetu zákazky v súlade s prvou vetou a túto skutočnosť si overí obstarávateľ sám v príslušnom registri, v ktorom je uchádzač zapísaný; uchádzač  predloží čestné vyhlásenia, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu).

Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti § 32 ods. 1 písm. e) a f) alebo ak u neho existujú dôvody vylúčenia podľa § 40 ods. 6 písm. f).

Verejný obstarávateľ podľa § 11 ZOV nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**11. Cena a spôsob určenia ceny:**

* cena v  € bez DPH, sadzba v € DPH a výška DPH, celková cena v € s DPH, (*uchádzač, ktorý nie je platcom DPH uvedie cenu bez DPH ako konečnú a na skutočnosť, že nie je platcom DPH upozorní*),
* navrhovaná zmluvná cena musí byť stanovená podľa zákona NR SR č. 18/1996 Z. z. o cenách v znení neskorších predpisov,
* platba za plnenie predmetu zákazky bude realizovaná bezhotovostným platobným stykom na základe vystavenej faktúry s uvedenými všetkými náležitosťami v zmysle platných predpisov;
* zhotoviteľovi vznikne právo na vystavenie faktúry po protokolárnom prevzatí riadne vykonaných prác, prílohou ktorej bude súpis vykonaných prác písomne odsúhlaseným objednávateľom a stavebným dozorom;
* faktúra bude vystavená jednorázovo po ukončení prác;
* splatnosť faktúry do 30 kalendárnych dní odo dňa doručenia faktúry.

**12. Kritérium na vyhodnotenie ponúk:**

**najnižšia cena** v € bez DPH za celý predmet zákazky (cena za celý predmet)

**Pomocné kritérium** – v prípade rovnosti dvoch alebo viacerých ponúk o úspešnom uchádzačovi rozhodne cena v položke č.

|  |  |  |  |  |  |
| --- | --- | --- | --- | --- | --- |
| *189* | *M* | *553960010-oprava* | *Dodávka - výroba prvkov z antikorovej ocele na kotvenie hydroizolácie*  | *kg* | *407,213* |

13. Pokyny na zostavenie a predloženie ponuky:

13.1 ***Požadujeme, aby ponuka obsahovala nasledovné doklady a údaje****:*

* 1. ***Identifikačné údaje uchádzača:*** *(obchodné meno a sídlo uchádzača, IČO, DIČ, IČ pre daň, telefón, e-mail, webová stránka, bankové spojenie, č. účtu a pod.) s uvedením predmetu zákazky na ktorú sa ponuka predkladá – odporúčanie predloženia. (podpísané štatutárnym zástupcom, alebo osobou oprávnenou konať v jeho mene).*
	2. ***Návrh uchádzača na plnenie kritéria na vyhodnotenie ponúk - Príloha č. 1****, podpísaná štatutárnym zástupcom, alebo osobou oprávnenou konať v jeho mene.*
	3. ***Vyhlásenie uchádzača – Príloha č. 2*** *podpísané štatutárnym zástupcom, alebo osobou oprávnenou konať v jeho mene,*
	4. ***Čestné vyhlásenie – Príloha č. 3,*** *že  nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, (podpísané štatutárnym zástupcom, alebo osobou oprávnenou konať v jeho mene.,),*
	5. *Ocenený* ***Výkaz výmer – Príloha č. 5,*** *podpísaný štatutárnym zástupcom, alebo osobou oprávnenou konať v jeho mene*
	6. *Úspešný uchádzač bude vyzvaný pred vyhotovením objednávky na určenie zodpovednej osoby – stavbyvedúceho, ktorý bude trvale prítomný počas realizácie prác a zodpovedný za koordináciu prác na stavbe na základe projektovej dokumentácie, za protipožiarnu bezpečnosť na stavbe, vedenie stavebného denníka, dodržanie bezpečnosti práce a to po celú dobu realizácie diela.*

Verejný obstarávateľ bude akceptovať predložený doklad vo forme: skenu platného dokladu.

13.2 **Lehota na predkladanie ponúk: 04.11.2022 do 11:00 hod.**

**14**. **Uplynutie lehoty viazanosti ponúk**: tri mesiace od zaslania ponuky

**15. Výsledok verejného obstarávania:** Objednávka

**Osobitné podmienky pre plnenie:**

* 1. Úspešný uchádzač bude vyzvaný pred vyhotovením objednávky na určenie zodpovednej osoby – stavbyvedúceho, ktorý bude trvale prítomný počas realizácie prác a zodpovedný za koordináciu prác na stavbe na základe projektovej dokumentácie, za protipožiarnu bezpečnosť na stavbe, vedenie stavebného denníka, dodržanie bezpečnosti práce a to po celú dobu realizácie diela.
	2. **Zodpovednosť za vady a záruka**
	3. Zhotoviteľ zodpovedá za to, že predmet zákazky má v dobe prevzatia diela objednávateľom a počas stanovenej záručnej doby zmluvne dohodnuté vlastnosti, že zodpovedá technickým normám a všeobecne platným právnym predpisom a že nemá vady, ktoré by rušili, alebo znižovali hodnotu alebo schopnosť jeho používania k zvyčajným alebo predpokladaným účelom. Zhotoviteľ zároveň zodpovedá za to, že sa dielo zhoduje s údajmi v sprievodných dokladoch.
	4. Ak odovzdané dielo bude mať vady, má objednávateľ právo na dodatočné bezplatné odstránenie vady, a to odstránenie vád dodaním náhradného plnenia alebo dodanie chýbajúceho plnenia alebo odstránenie právnych vád alebo odstránenie vád opravou. Ak vady nie je možné úplne odstrániť a takéto vady nebránia riadnemu užívaniu diela v súlade s účelom diela, má objednávateľ nárok na primeranú zľavu z ceny, ktorá bude dohodnutá medzi zmluvnými stranami. Spôsob odstránenia vady oznámi objednávateľ v oznámení o vadách diela.
	5. Na žiadosť objednávateľa je zhotoviteľ povinný bez zbytočného odkladu, najneskôr do 3 pracovných dní odo dňa doručenia písomnej reklamácie vady diela odstrániť, i keď neuznáva, že za vady zodpovedá. V sporných prípadoch znáša náklady až do rozhodnutia o reklamácii zhotoviteľ. Pokiaľ nie je technicky možné vadu odstrániť v lehote podľa prvej vety, zhotoviteľ je povinný písomne oznámiť objednávateľovi odhadovaný čas trvania odstránenia vady. Následne objednávateľ písomne stanoví čas trvania odstránenia vady s prihliadnutím na povahu, rozsah a charakter vady, a táto je pre zhotoviteľa záväzná.
	6. Ak je vada spôsobená porušením povinnosti zo strany zhotoviteľa a objednávateľovi vznikla z dôvodu vady škoda, je objednávateľ oprávnený si uplatniť náhradu škody u zhotoviteľa v zmysle ust. § 373 a nasl. Obchodného zákonníka a zhotoviteľ je povinný uhradiť objednávateľovi túto škodu.
	7. Zhotoviteľ zodpovedá za vady diela v záručnej dobe, ktorá sa stanovuje na 60 mesiacov odo dňa protokolárneho odovzdania diela podľa tejto zmluvy . Zhotoviteľ zaručuje, že dielo, bude mať vlastnosti v zmysle projektu po dobu **minimálne 60 mesiacov** odo dňa protokolárneho odovzdania diela.
	8. Zhotoviteľ nezodpovedá za vady spôsobené dodržaním nevhodných pokynov daných mu objednávateľom, ak zhotoviteľ na nevhodnosť týchto pokynov upozornil a objednávateľ na ich dodržaní trval alebo ak zhotoviteľ túto nevhodnosť ani pri vynaložení odbornej starostlivosti nemohol zistiť. Prípadné upozornenie na nevhodnosť a taktiež odpoveď na takéto upozornenie je potrebné vykonať vždy písomnou formou zápisom v stavebnom denníku alebo osobitným listom. Vyjadrovanie sa objednávateľa k použitiu ním predložených vecí alebo navrhovaných podkladov, materiálov alebo prvkov alebo uložených pokynov, ak na ich nevhodnosť zhotoviteľ upozornil, je súčasťou povinností objednávateľa poskytnúť zhotoviteľovi spolupôsobenie pri realizácii diela.
	9. Prípadnú reklamáciu vady plnenia predmetu zákazky je objednávateľ povinný uplatniť u zhotoviteľa v súlade s príslušnými ustanoveniami Obchodného zákonníka v platnom znení.
	10. V prípade, že zhotoviteľ neodstráni reklamované vady v záručnej dobe a/alebo vady a nedorobky zapísané v preberacom protokole v určenej lehote a/alebo v požadovanej kvalite, objednávateľ je oprávnený zabezpečiť odstránenie vád treťou osobou na náklady zhotoviteľa, čím nie je dotknutá záruka na dielo poskytnutá zhotoviteľom.
	11. Plynutie záručnej doby na dotknutú časť diela sa preruší dňom uplatnenia práva objednávateľa na odstránenie vád. V prípade výmeny vadnej časti alebo opravy diela, zhotoviteľ poskytuje objednávateľovi na vymenené a /alebo opravené časti diela novú záruku v rovnakej dĺžke aká bola pôvodne poskytnutá vymenenej a/alebo opravenej časti.
	12. Vadou sa rozumie odchýlka v kvalite, rozsahu a parametroch diela, stanovených v priloženej projektovej dokumentácii, v realizačných projektoch, v technických normách a v všeobecne záväzných právnych predpisov. Vadou je akýkoľvek nedorobok, porucha, závada a pod.
	13. Zhotoviteľ pred odstraňovaním vady diela je povinný písomne ohlásiť objednávateľovi deň a hodinu nástupu na odstraňovanie každej jednotlivej vady s popisom postupu pri jej odstraňovaní. Vada je odstránená okamihom písomného prevzatia prác súvisiacich s jej odstraňovaním zodpovedným pracovníkom objednávateľa.
	14. Zhotoviteľ sa zaväzuje, že štyrikrát v priebehu záručnej doby vykoná spolu s povereným zástupcom objednávateľa záručnú prehliadku diela za účelom zistenia vád, a to vždy po uplynutí prvých 12, 24, 36 a 59 mesiacov záručnej doby. O každej prehliadke bude spísaný protokol potvrdený oboma zmluvnými stranami. O záručnú prehliadku diela požiada zhotoviteľ objednávateľa alebo objednávateľ zhotoviteľa najmenej 14 kalendárnych dní pred navrhovaným termínom prehliadky.
	15. Zhotoviteľ zodpovedá za všetky škody, ktoré vzniknú objednávateľovi v dôsledku porušenia jeho povinností.

**16. Zákazka sa týka projektu / programu financovaného z fondov EÚ: nie**

**17**. **Ďalšie podmienky a informácie:**

Z dôvodu požiadaviek verejného obstarávateľa vyplývajúcich z predmetu zákazky a špecifických požiadaviek, verejný obstarávateľ odporúča obhliadku miesta realizácie, aby záujemcovia získali informácie, ktoré budú potrebovať na prípravu a spracovanie ponuky. Výdavky spojené s obhliadkou miesta plnenia idú na ťarchu uchádzača. Kontaktnou osobou: Bc. Iveta Tomaščáková, tel: 053/2456102, 0918 881 467 v čase od: 08:00 – 14.00 hod. počas pracovných dní. Obhliadku je potrebné vopred dohodnúť písomne alebo telefonicky s kontaktnou osobou.

Verejný obstarávateľ zruší použitý postup zadávania zákazky z nasledovných dôvodov:

 - návrh ceny úspešného uchádzača bude vyšší, ako je stanovený finančný limit podľa bodu 3.tejto Výzvy,

- nebude predložená žiadna ponuka,

- predložená ponuka nebude zodpovedať požiadavkám verejného obstarávateľa na predmet zákazky,

- ak sa zmenili okolnosti, za ktorých sa vyhlásilo toto výberové konanie.

Verejný obstarávateľ si vyhradzuje právo neuzatvoriť zmluvný vzťah s úspešným uchádzačom/uchádzačmi v prípade, ak nastanú okolnosti, ktoré v čase uverejnenia tejto Výzvy nemohol predvídať, ako si aj vyhradzuje právo neprijať ani jednu ponuku, ak predložené cenové ponuky nebudú zodpovedať požiadavkám verejného obstarávateľa a ak budú vyššie, ako je výška finančných prostriedkov určených na realizáciu tejto zákazky.

Všetky náklady spojené s vypracovaním ponuky znáša uchádzač. Ďalšie podmienky podľa potreby konkrétnej zákazky.

Príloha č. 1 Návrh na plnenie kritérií

Príloha č. 2 Vyhlásenie uchádzača

Príloha č. 3 Čestné vyhlásenie

Príloha č. 4 Projektová dokumentácia

Príloha č. 5 Výkaz výmer

V Bratislave, dňa 21.10.2022

....................................................

PhDr. Mária Kuklicová, MBA

Vedúca odd. verejného obstarávania